На основу члана 56. став 1. и члана 66. Закона о локалној самоуправи („Службени гласник РС'', број 129/2007), члана 6. Закона о радним односима у државним органима („Службени гласник РС“, број 48/91, 66/91, 49/99, 34/2001 и 39/2002), члана 53 Статута Градске општине Нишка Бања („Службени лист Града Ниша“, број 124/2008), члана 20. Одлуке о организацији Управе Градске општине Нишка Бања („Службени лист Града Ниша“, број 17/2009), Закључка о расписивању јавног огласа за постављење начелника Управе Градске општине Нишка Бања ,дана 23.04.2015. године .

**ВЕЋЕ ГРАДСКЕ ОПШТИНЕ НИШКА БАЊА**

РАСПИСУЈЕ И ОБЈАВЉУЈЕ

**ЈАВНИ ОГЛАС ЗА ПОСТАВЉЕЊЕ НАЧЕЛНИКА**

**УПРАВЕ ГРАДСКЕ ОПШТИНЕ НИШКА БАЊА**

на пет година

Услови за кандидата:

- да је држављанин Републике Србије,

- да је пунолетно лице,

- да има општу здравствену способност,

- да није осуђивано за кривично дело на безусловну казну затвора од најмање 6 месеци или за кажњиво дело које га чини неподобним за обављање послова у органу локалне самоуправе,

- да има VII степен стручне спреме - завршен Правни факултет,

- да има положен стручни испит за рад у органима управе,

- да има најмање 5 година радног искуства у струци.

Уз пријаву на јавни оглас кандидат подноси следећу документацију:

- пријаву са биографијом и наводима о досадашњем радном искуству,

- оригинал уверења о држављанству или оверену фотокопију,

- оригинал извода из матичне књиге рођених или оверену фотокопију,

- уверење о општој здравственој способности (не старије од шест месеци),

- уверење да лице није осуђивано за кривична дела (не старије од шест месеци),

-оверену фотокопију дипломе којом се потврђује стручна спрема,

- оверену фотокопију радне књижице,

- оригинал доказа о положеном државном стручном испиту за рад у државним

органима или оверену фотокопију,

- оригинал доказа о радном искуству у струци (потврде бивших послодаваца)

или оверену фотокопију.

Рок за пријављивање на јавни оглас је 8 дана од дана оглашавања на званичном сајту Градске општине Нишка Бања [www.goniskabanja.org.rs](http://www.goniskabanja.org.rs), и листу „Послови“.

Рок почиње да тече наредног дана од дана оглашавања.

Пријаве и доказе о испуњавању услова огласа кандидат може доставити лично или препорученом пошиљком: Већу Градске општине Нишка Бања, (преко Управе Градске општине Нишка Бања, ул. Синђелићева бр.3), са назнаком: „пријава на оглас за начелника Управе“.

Кандидат са положеним правосудним испитом уместо доказа о положеном испиту за рад у органима управе, подноси доказ о положеном правосудном испиту.

Неблаговремене пријаве и пријаве уз које нису приложени сви потребни докази неће се разматрати.

Контакт телефон за добијање додатних информација у Управи, је: 018/ 4548108 локал 5317.